ACAP ออกหุ้นกู้ไม่เกิน 700 ลบ.อายุ 2 ปี ดอกเบี้ย 6% ขายรายใหญ่ 3-5 ต.ค.นี้
ACAP ออกหุ้นกู้ไม่เกิน 700 ลบ.อายุ 2 ปี ดอกเบี้ย 6% ขายรายใหญ่ 3-5 ต.ค.นี้
12 ก.ย. 2560

บริษัท เอเชีย แคปปิตอล กรุ๊ป จำกัด (มหาชน) หรือ ACAP เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2560 มูลค่าไม่เกิน 700 ล้านบาท แบ่งเป็นหุ้นกู้ที่เสนอขายไม่เกิน 500 ล้านบาท และหุ้นกู้สำรองเพื่อเสนอขายเพิ่มเติมไม่เกิน 200 ล้านบาท หุ้นกู้ดังกล่าวมีอายุ 2 ปี ครบกำหนดไถ่ถอนปี พ.ศ. 2562 มีอัตราดอกเบี้ย 6.00% ต่อปี จ่ายดอกเบี้ยทุกๆ 3 เดือนตลอดอายุหุ้นกู้
ทั้งนี้ บริษัทเสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่ โดยมีระยะเวลาจองซื้อหุ้นกู้ ระหว่างวันที่ 3-5 ต.ค.60 ผ่านผู้จัดการการจัดจำหน่ายหุ้นกู้ ได้แก่ บล.โกลเบล็ก บล.เออีซี และ บล.ยูโอบี เคย์เฮียน (ประเทศไทย)
โดยบริษัท ทริส เรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ BB แนวโน้ม Stable  เมื่อวันที่ 12 มิ.ย.60 ส่วนการเสนอขายหุ้นกู้ครั้งนี้บริษัทจะนำเงินที่ได้ไปใช้รองรับการขยายธุรกิจของบริษัท